አርሶ አደሮች በተፈጠረላቸው ግንዛቤ መሠረት አዲሱን የብር ኖት ወደ ባንክ በመሄድ እየቀየሩ መሆናቸውን ተናግሩ፡፡
ባሕር ዳር፡ መስከረም 11/2013ዓ.ም (አብመድ) አዲስ የብር ኖት ታትሞ በሁሉም የአገሪቱ አካባቢዎች ለስርጭት ዝግጁ መሆኑን የኢትዮጵያ ብሔራዊ ባንክ በቅርቡ ማስታወቁ ያታወቃል፡፡ አዲስ የታተመው ብርም ሕገ ወጥ የገንዘብ ዝውውርን ለመቆጣጠርና የአገሪቱን ኢኮኖሚ ለማረጋጋት ተስፋ ተጥሎበታል፡፡ አዲስ የብር ኖት የደረሰባቸው አካባቢዎችም አሮጌውን በአዲሱ ብር የመተካት ሥራ እያከናወኑ ነው፡፡አቶ መዝገቡ ወረቁ በአዊ ብሔረሰብ አስተዳደር ጓጉሳ ሽኩዳድ ወረዳ ነዋሪ አርሶ አደር ናቸው፡፡ ትናንት አዲሱን የብር ኖት በወረዳው ወደሚገኘው ባንክ በመሄድ አምስት ሺህ ብር መቀየራቸውን ተናግረዋል፡፡ ትክክለኛ አሠራሩን በመከተል ባንክ ቤት ሄደው ያለየአንካሻ ጓጉሳ ወረዳ የሦስቱ ጥርባ ቀበሌ ዋና አስተዳዳሪ አቶ በላይነህ ዓድማስ ደግሞ የቀበሌው ነዋሪዎች አዲሱን ብር ወደ ባንክ ሄደው እንዲቀይሩ የግንዛቤ ፈጠራ ሥራ እየተሠራ መሆኑን ገልጸዋል፡፡ በግንዛቤ ፈጠራው ወቅተም ብዙ ነዋሪዎች አዲስ ብር መቀየሩን ግንዛቤ እንዳልነበራቸው እንዳወቁ ተናግረዋል፡፡ በቀጣይ ደግሞ ብዙ ብር ቤት ያስቀመጡ ነዋሪዎች ወደ ባንክ ሄደው እንዲቀይሩ የግንዛቤ ሥራ በስፋት እንደሚሠራ ነው የተናገሩት፡፡ሌላው የቀበሌ ነዋሪ አርሶ አደር ግዛቸው አምሳሉ ‹‹አዲሱን ብር መለማመድ እና መቀየር ቀላል ነው፤ እስካሁን ግን በእጃችን አልደረሰም፤ በወረዳችን ባንክ አዲሱ ኖት መግባቱን እንደሰማንም በፍጥነት እንቀይራለን›› ብዋል፡፡ዘጋቢ፡- አዳሙ ሺባባው